బీజింగ్: జియామెన్ వేదికగా జరుగుతున్న బ్రిక్స్ దేశాల సదస్సులో ఉగ్రవాదంపై సభ్యదేశాలు ఉమ్మడిగా తీసుకున్న నిర్ణయంపై పాకిస్థాన్ మండిపడింది. బ్రిక్స్ దేశాలు అనవసరంగా లేనిపోని రాద్దాంతం చేస్తున్నాయని, తమపై తప్పుడు ఆరోపణలు చేస్తున్నాయని ఆగ్రహం వ్యక్తం చేసింది. తమ దేశంలో ఉగ్రవాదంపై ప్రత్యేక నిఘా ఉందని, ఉగ్రవాదులను ఎక్కడికక్కడ అణచివేస్తున్నామని పేర్కొంది. తమ దేశం ఉగ్రవాదులకు ఎప్పటికీ స్వర్గధామం కాబోదని పాక్ రక్షణశాఖా మంత్రి ఖుర్రం దస్తగిర్ పేర్కొన్నారు.బ్రిక్స్ సమావేశాల్లో పాల్గొన్న భారత ప్రధాని మోదీ మాట్లాడుతూ ఆసియాలో ఉగ్రవాదం తీవ్ర సమస్యగా మారిందని పేర్కొన్నారు. తాలిబన్, ఐసిస్, అల్ఖాయిదా, హక్కానీ గ్రూపు, లష్కరే తాయిబా, జైషే మహ్మద్ వంటి సంస్థలను అణచివేయాలని సభ్య దేశాలకు పిలుపునిచ్చారు. దీనికి ఆయా దేశాల నేతలు సానుకూలంగా స్పదించారు. సరిగ్గా ఇదే విషయం పాకిస్థాన్కు కంటి మీద కునుకును దూరం చేసింది. తమపై బ్రిక్స్ నేతలు లేనిపోని ఆరోపణలు చేస్తున్నారని పాకిస్థాన్ ఆవేదన వ్యక్తం చేసింది. తాము కూడా ఉగ్రవాదులను అణచివేసే చర్యలు చేపట్టామని పేర్కొంది.
beasing: jiamen vedikagaa jarugutunna bricks deshaala sadassulo ugravaadampai sabhyadesaalu ummadigaa teesukunna nirnayampai pakisthan mandipadindi. bricks deshaalu anavasaramgaa leniponi raaddaantam chestunnayani, tamapai tappudu aaropanalu chestunnayani aagraham vyaktam chesindi. tama desamlo ugravaadampai pratyeka nigha undani, ugravaadulanu ekkadikakkada anachivestunnamani perkondi. tama desham ugravaadulaku eppatiki swargadhaamam kabodani pak rakshanasakha mantri khurram dastagir perkonnaru.bricks samavesallo palgonna bhaarata pradhaani modii maatlaadutuu aasiyaalo ugravaadam teevra samasyagaa maarindani perkonnaru. taliban, icis, alkhaida, hakkani groopu, lashkare tayiba, jaishe mahmad vanti samsthalanu anachiveyaalani sabhya deshaalaku pilupunicchaaru. deeniki aayaa deshaala nethalu saanukuulamgaa spadinchaaru. sarigga ide vishayam paakisthaanku kanti meeda kunukunu dooram chesindi. tamapai bricks nethalu leniponi aaropanalu chestunnarani pakisthan aavedana vyaktam chesindi. taamu kuudaa ugravaadulanu anachivese charyalu chepattamani perkondi.